LAOAG CITY - Umabot iti 250 ribu a pisos ti naitaray dagiti mannanakaw iti panangserrek da iti maysa a pagtaengan iti Brgy 38-A Mangato ditoy syudad ti Laoag.
Nabigbig ti biktima a ni Daniel Maizer, agtawen ti 57, maysa a German national, awanan ti asawa ken temporaryo nga agnanaed iti pagtaengan ni Mr Mario Guerrero.
Basar iti pakpakauna nga inbestigasyon ti Phil. National Police ditoy syudad ti Laoag, nadiskubre ti pannakapukaw ti nasao a kantidad kalpasan a nakita ti kadendenna na a ni Noriefe Tanu, agtawen ti 28 ken taga Lanao del Norte a nalukatan ti "safety box" a nakaidulinan ti nasao a kuarta.
Iti agdama, agtultuloy pay laeng ti inbestigasyon dagiti otoridad iti nasao nga insidente.
ilo_Latn ilo_Latn ilo_Latn ilo_Latn